Man vrygelaat ná seun na sy dood valHillbrow, Johannesburg ŉ Man wat in hegtenis geneem is nadat ŉ 16-jarige seun uit die sesde verdieping van ŉ gebou in Hillbrow na sy dood geval het, is weer vrygelaat. “Die polisie het nie die verdagte aangekla nie, omdat die man se vrou geweier het om ŉ verklaring af te lê,” het konst. Carol Mulamu, woordvoerder van die polisie in Gauteng, gesê. Die man het Nyasha Johwa (16) en sy vrou (34) kaal in hulle bed betrap, het Maroela Media vroeër berig. Hulle het begin stry en die seun is dood aangetref op die sypaadjie. Mulamu sê die man is ondervra en later vrygelaat. “Die polisie ondersoek steeds of die seun uitgestamp en of hy gespring het.” Lees ook: Man van Hillbrow vas ná tiener sterf